b'\n_START_ARTICLE_\nAntanas Snie\xc4\x8dkus\n_START_PARAGRAPH_\nAntanas Snie\xc4\x8dkus (7. tammikuuta 1903 \xe2\x80\x93 22. tammikuuta 1974) oli liettualainen kommunisti ja ensimm\xc3\xa4inen Liettuan kommunistisen puolueen ja Liettuan neuvostotasavallan p\xc3\xa4\xc3\xa4sihteeri.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nSnie\xc4\x8dkus syntyi B\xc5\xabblelian kyl\xc3\xa4ss\xc3\xa4 l\xc3\xa4hell\xc3\xa4 \xc5\xa0akiain kaupunkia. H\xc3\xa4n liittyi bol\xc5\xa1evikeihin vuonna 1920. Vuonna 1926 h\xc3\xa4nest\xc3\xa4 tuli Liettuan kommunistisen puolueen puheenjohtaja ja Liettuan neuvostotasavallan syntyess\xc3\xa4 h\xc3\xa4n nousi neuvostotasavallan p\xc3\xa4\xc3\xa4sihteeriksi vuonna 1940._NEWLINE_Snie\xc4\x8dkus toimi alullepanijana useiden liettualaisten l\xc3\xa4hett\xc3\xa4misest\xc3\xa4 Siperiaan ty\xc3\xb6leireille toisen maailmansodan aikana. H\xc3\xa4n jopa l\xc3\xa4hetti oman veljens\xc3\xa4 ja t\xc3\xa4m\xc3\xa4n perheen ty\xc3\xb6leirille, jossa veli kuoli my\xc3\xb6hemmin. Sodan j\xc3\xa4lkeenkin useita liettualaisia karkotettiin. 1948 Snie\xc4\x8dkus aloitti neuvostotasavallan maatalouden kollektivisoinnin. Kollektivisointia vastustaneita talonpoikia karkotettiin ja tapettiin. My\xc3\xb6hempin\xc3\xa4 vuosikymmenin\xc3\xa4 Snie\xc4\x8dkus yritti saada Neuvostoliiton johdolta Liettualle etuoikeuksia._NEWLINE_Snie\xc4\x8dkus oli naimisissa Mira Bordonait\xc4\x97n kanssa ja heill\xc3\xa4 oli kaksi lasta. My\xc3\xb6s h\xc3\xa4nen vaimonsa oli vankkumaton kommunisti.\n_START_SECTION_\nKuoleman j\xc3\xa4lkeen\n_START_PARAGRAPH_\nVuonna 1975 perustettu Ignalinan ydinvoimalan ty\xc3\xb6ntekij\xc3\xb6iden kotikaupunki nimettiin Snie\xc4\x8dkusin mukaan. Vuonna 1992 kaupunki nimettiin uudelleen Visaginasiksi.'